US ambassador to the United Nations Nikki Haley and US secretary of state Mike Pompeo have announced the US was withdrawing from the UN Human Rights Council UNHRC
वॉशिंग्टन – अमेरिकेने संयुक्त राष्ट्रसंघाच्या मानवाधिकार आयोगातून माघार घेतली आहे. अमेरिकेचे परराष्ट्रमंत्री माईक पॉम्पिओ आणि संयुक्त राष्ट्रसंघातील अमेरिकेच्या राजदूत निक्की हॅले यांनी याची घोषणा केली. इस्रायलद्वेष्ट्या, राजकीय पूर्वाग्रहाने पछाडलेल्या व मानवाधिकारांचे हनन करणार्‍यांचाच अड्डा बनलेल्या या किळसवाण्या संघटनेचा भाग बनण्यात अमेरिकेला स्वारस्य नसल्याचे हॅले यांनी ठणकावले आहे. मात्र मानवाधिकार आयोगातून माघार घेतल्याचा अर्थ अमेरिकेने मानवाधिकारांचा मुद्दा सोडून दिला, असा होत नाही. उलट अमेरिका जगभरातील मानवाधिकरांच्या रक्षणासाठी अमेरिका अधिक जोमाने काम करील, असे हॅले यांनी म्हटले आहे.